PATVIRTINTA

 Kelmės Algirdo Lipeikos menų mokyklos

 direktoriaus
 2022 m. kovo 9 d.

 įsakymu Nr. V-

**KELMĖS ALGIRDO LIPEIKOS MENŲ MOKYKLOS**

**MOKINIŲ PAŽYMĖJIMŲ IŠDAVIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Pažymėjimų išdavimo tvarkos aprašas (toliau – Aprašas) reglamentuoja pažymėjimo ir jo dublikato išdavimą formalųjį švietimą papildančio pradinio ir pagrindinio ugdymo programos mokiniui, neformaliojo ugdymo (ankstyvojo, mėgėjų, išplėstinio, suaugusiųjų mokymo) programos mokiniui, buvusiam mokiniui.
2. Formalųjį švietimą papildančio pradinio ugdymo programos baigiamosios klasės mokinys, turintis patenkinamus visų šios programos dalykų metinius įvertinimus, laikomas baigusiu formalųjį švietimą papildančio pradinio ugdymo programą ir įgijusiu pradinį išsilavinimą.
3. Formalųjį švietimą papildančio pagrindinio ugdymo programos baigiamosios klasės mokinys, turintis patenkinamus visų šios programos dalykų metinius įvertinimus, laikomas baigusiu formalųjį švietimą papildančio pagrindinio ugdymo programą ir įgijusiu pagrindinį išsilavinimą.
4. Baigus formalųjį švietimą papildančio pradinio ir pagrindinio ugdymo programą, išduodamas neformaliojo vaikų švietimo pažymėjimas. Pažymėjimą pasirašo mokyklos direktorius ar laikinai direktoriaus pareigas einantis asmuo.
5. Baigus neformaliojo ugdymo (ankstyvojo, mėgėjų, išplėstinio, suaugusiųjų mokymo) programą ir gavus tėvų prašymą, išduodamas Menų mokyklos pažymėjimas.

**II SKYRIUS**

**FORMALŲJĮ ŠVIETIMĄ PAPILDANČIO PRADINIO UGDYMO**

**PAŽYMĖJIMŲ IŠDAVIMAS**

1. Formalųjį švietimą papildančio pradinio ugdymo pažymėjimas išduodamas mokiniui, baigusiam formalųjį švietimą papildančio pradinio ugdymo programą:

6.1. muzikinis skyrius – baigus 4 klases;

6.2. choreografijos skyrius – baigus 3 klases;

6.3. dailės skyrius – baigus 3 klases.

1. Į formalųjį švietimą papildančio pradinio ugdymo pasiekimų pažymėjimą įrašomi ugdymo programų apimtis valandomis ir ugdymo programos dalykų metiniai įvertinimai.

**III SKYRIUS**

**FORMALŲJĮ ŠVIETIMĄ PAPILDANČIO PAGRINDINIO UGDYMO**

**PAŽYMĖJIMŲ IŠDAVIMAS**

1. Formalųjį švietimą papildančio pagrindinio ugdymo pažymėjimas išduodamas mokiniui, baigusiam formalųjį švietimą papildančio pagrindinio ugdymo programą:

8.1. muzikinis skyrius – baigus 4 klases;

8.2. choreografijos skyrius – baigus 4 klases;

8.3. dailės skyrius – baigus 4 klases.

1. Į formalųjį švietimą papildančio pagrindinio ugdymo pasiekimų pažymėjimą įrašomi ugdymo programų apimtis valandomis ir ugdymo programos dalykų metiniai įvertinimai.
2. Mokinys, negalintis laikyti mokyklos baigiamųjų egzaminų dėl ligos, menų mokyklos direktoriui, iki įvyksiančios baigiamųjų egzaminų perklausos, pateikia tėvų prašymą dėl atleidimo nuo baigiamųjų egzaminų. Kartu su prašymu turi būti pateikta sveikatos priežiūros įstaigos gydytojo pažyma. Mokyklos direktorius atleidimą nuo baigiamųjų egzaminų įformina įsakymu.
3. Į menų mokyklos baigimo pažymėjimą įrašomi dalykų metiniai pažymiai.

**IV SKYRIUS**

**NEFORMALAUS UGDYMO PAŽYMĖJIMŲ IŠDAVIMAS**

1. Neformaliojo ugdymo pažymėjimas išduodamas baigus neformaliojo ugdymo (ankstyvojo, mėgėjų, išplėstinio, suaugusiųjų mokymo) programą ir gavus tėvų prašymą.

**V SKYRIUS**

**DUBLIKATO IŠDAVIMAS**

1. Asmuo, praradęs pažymėjimą, mokyklos direktoriui įteikia prašymą gauti jo dublikatą, nurodydamas originalo išdavimo metus. Dublikatas išduodamas remiantis archyve saugomais dokumentais.
2. Vadovaujantis Lietuvos respublikos švietimo ir mokslo ministro 2002-05-24 įsakymu Nr.  935 „Dėl mokėjimo už išsilavinimo pažymėjimų blankus“, sumoka į Kelmės Algirdo Lipeikos menų mokyklos kasą ar banko sąskaitą pagal nustatytus įkainius.
3. Išrašant dublikatą, blanko pirmojo puslapio viršutiniame kairiajame kampe didžiosiomis raidėmis įrašoma „DUBLIKATAS“.
4. Įrašai dublikate turi atitikti įrašus šio dokumento pirminio išdavimo apskaitos knygoje (žurnale). Jeigu originalo išdavimo metu asmuo, mokykla ir ugdymo programa kodo neturėjo, asmens kodui skirtoje vietoje įrašoma jo gimimo data, mokyklos ir ugdymo programos kodams skirtose vietose rašomi brūkšniai. Neleidžiama:

16.1. keisti dokumento originalą išdavusios mokyklos pavadinimo, jos baigimo metų;

16.2. keisti asmens pavardės, vardo;

16.3. keisti dalykų, įrašytų apskaitos knygoje (žurnale), pavadinimų;

16.4. penkių balų vertinimo sistemos pažymius įrašyti kaip dešimties balų vertinimo sistemos pažymius;

16.5. dokumento originalo išdavimo metu išvesti galutiniai pažymiai laikomi metiniais pažymiais ir surašomi blanko mokymosi rezultatų skiltyje „Įvertinimas“.

**VI SKYRIUS**

**PAŽYMĖJIMŲ REGISTRAVIMAS**

1. Formalųjį švietimą papildančio pradinio ugdymo pasiekimų pažymėjimai registruojami Mokymosi pasiekimų pažymėjimų apskaitos žurnale.
2. Formalųjį švietimą papildančio pagrindinio ugdymo pasiekimų pažymėjimai registruojami Mokymosi pasiekimų pažymėjimų apskaitos žurnale.
3. Neformaliojo ugdymo pasiekimų pažymėjimas registruojamas mokyklos apskaitos žurnale.
4. Dublikatas registruojamas Mokymosi pasiekimų pažymėjimų apskaitos žurnale.

**VII SKYRIUS**

**ĮSAKYMŲ ĮFORMINIMAS**

1. Formalųjį švietimą papildančio pradinio ir pagrindinio ugdymo programų pažymėjimų išdavimas įforminamas direktoriaus įsakymu.

\_\_\_\_\_\_\_\_\_\_\_\_\_\_